Diari Oficial de la Generalitat Valenciana


Sumari del DOGV 1986, del 17-03-1993 (1993/827427)

RESOLUCIÓ de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de la Rectificació d'error en la unitat d'actuació número 1 del Pla General d'Ordenació Urbana de San Vicente del Raspeig.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1986

Data del DOGV
:   17-03-1993

Secció del DOGV
:   ALTRES DISPOSICIONS

Número del document
:   1993/827427


Data del document
:   23-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de la rectificació d'error en la unitat d'actuació número 1 del Pla General d'Ordenació Urbana de San Vicente del Raspeig.  
La Comissió Territorial d'Urbanisme, en sessió de 22 de juny de 1992, va acordar aprovar definitivament la rectificació d'error en la unitat d'actuació número 1 del Pla General d'Ordenació Urbana de San Vicente del Raspeig.  
La Comissió Territorial d'Urbanisme, en la sessió del 22 de juny de 1992, a la vista de l?expedient de referència i basant-se en aquests:  
Antecedents de fet  
1r) L'ajuntament, en la sessió extraordinària de 15 d'abril de 1992, va prendre l'acord de procedir a la rectificació d'errors.  
2n) La documentació la integren un informe tècnic i plànols d'ordenació corregits.  
3r) La finalitat d'aquest expedient és la rectificació de la qualificació d'edificació oberta, grau 1ª (EA 1ª), que hi ha en els plànols de qualificació global del sòl (plànol número 4) i la qualificació detallada del sòl urbà (plànol número 8), per la d'edificació oberta en grau 2ª (EA 2ª) que hi ha en l'annex de la memòria i del plànol adjunt, basant-se en la contradicció que hi ha entre ambdós documents.  
Consideracions tècnico-jurídiques  
I) La tramitació es considera correcta d'acord amb el que estableixen els articles 40 i 41, per remissió del 49.1, de la Llei del Sòl, i els articles del 125 al 130 del Reglament de Planejament, per remissió del 161.1 del mateix text legal.  
II) La documentació es considera correcta, de conformitat amb l'article 12.3 de la Llei del Sòl i els articles del 37 al 42 del Reglament de Planejament.  
III) Les normes urbanístiques preveuen que en cas de discrepància entre plànols prevaldrà el de major escala; en aquest cas el plànol de qualificació i el de la fitxa de l'annex de la memòria són de la mateixa escala, per la qual cosa no es pot aplicar el criteri anterior.  
IV) Tenint en compte que en l?annex de la memòria, on ja figura com a EA 2ª, és on es recull l?edificabilitat per a la zona, basant-se en la qual s'ha fet el càlcul dels estàndards, sembla lògic que prevalga la determinació de la fitxa sobre el plànol.  
V) La Comissió Territorial d'Urbanisme és competent per a l'adopció del present acorda en virtut del que disposen els articles 35.1.d) de la Llei del Sòl i el 5 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicables, va acordar: aprovar definitivament la rectificació d'error en la unitat d'actuació número 1 del Pla General d'Ordenació Urbana de San Vicente del Raspeig.  
Cosa que es fa pública d'acord amb el que preveuen els articles 124 del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que contra els anteriors acords, que no exhaureixen la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons el que disposen els articles del 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
El President de la Comissió Territorial d'Urbanisme: Gerardo-Roger Fernández Fernández.